“爱常州·青春喜迎十九大，不忘初心跟党走”常州市青少年书法比赛征稿诗词话句参考

一、诗词

1《和晋陵陆丞早春游望》

唐 杜审言

独有宦游人，偏惊物候新。

云霞出海曙，梅柳渡江春。

淑气催黄鸟，晴光转绿萍。

忽闻歌古调，归思欲沾巾。

2《戏和贾常州醉中二首（录一）》

唐 白居易

闻道毗陵诗酒兴，近来积渐学姑苏。

罨头新令从偷去，刮骨清吟得似无。

3《送萧颖士赴东府》

唐 刘太冲

吾师继微言，赞述在坟典。

十禄聊自资，平生宦情鲜。

逶逦东州路，春草深复浅。

日远夫子门，中心曷由展。

4《题常州水西馆》

唐 张祜

隙地丛筠植，修廊列堵环。

楼台疏占水，罔岸远成山。

尽日草深映，无风舟自闲。

聊当俟芳夕，一泛芰荷间。

5《过横山顾山人草堂》

唐 刘长卿

只见山相掩，谁言路尚通。

人来千嶂外，犬吠百花中。

细草香飘雨，垂杨闲卧风。

却寻樵径去，惆怅绿溪东。

6《题季子庙》

唐 李季华

季子让社稷，又能听国风。

宁知千载后，苹藻满词宫。

7《登毗邻青山楼》

南唐 李中

高楼闲上对晴空，豁目开襟半日中。

千里吴山清不断，一边辽海浸无穷。

人生歌笑开花雾，世界兴亡落叶风。

吟罢倚栏何限意，回头城郭暮烟笼。

8《舟过湖中》

宋 欧阳修

山色无远近，看山终日行。

峰峦随处改，行客不知名。

9《过太湖》

宋 范仲淹

有浪即天高，无风还练静。

秋宵谁与期，月华三万顷。

10《常州太平寺观牡丹》

宋 苏轼

武林千叶照观空,别后湖山几信风。

自笑眼花红绿眩,还将白首看鞓红。

11《题常州太平寺薝卜亭》

宋 苏轼

六花薝卜林前佛,九节菖蒲石上仙。

何似东坡铁柱杖，一时惊起野狐禅。

12《赠常州报恩寺长老（二首录一）》

宋 苏轼

碧玉碗盛红玛瑙，井花水养石菖蒲。

也知法供无穷意，试问禅师得饱无？

13《题常州东山亭》

 宋 司马光

谢傅英声高可攀，结茅积土想东山。

常忧胜概一朝尽，岂信风流千古还。

尘尾蒲葵供永日，酒樽棋局奉欢颜。

贺侯心迹遥相望，不使兰陵风月闲。

14《送沈康知常州》

宋 王安石

作客兰陵迹已陈，为传谣俗记州民。

清塍半废田畴薄，厨传相仍市井贫。

常恐劳人轻白屋，忽逢佳士得朱轮。

殷勤话此还惆怅，最忆荆溪两岸春。

15《净远亭》

宋 杨万里

犯雪来登净远亭，飞花着水旋成冰，

琼田万顷珠千树，真正瑶台十二层。

16《送人之毗陵》

明 王偁

兴尽一杯酒，相看欲别时。

孤帆乘吹发，一雁渡江迟。

千古兰陵令，秋风季子祠。

胜游多慷慨，为尔寄遐思。

17《武进道中》

明·汤显祖

迎春乡曲影晴湖，

苦竹西青接伴奴。

总为游人俊鞍马，

贪看忘落髻心珠。

18《郡守陈虚庵建道南书院》

 明 毛宪

书堂新建古城阴，巨榜高题属意深。

吾道北南还一脉，斯文今古本同心。

妙从活水生时得，乐向光风起处寻。

教思无穷归有道，朱弦休叹少知音。

19《赠天宁寺无为长老（二首录一）》

明 谢应芳

报恩扶起法幢来，钟鼓天宁讲席开。

道出语言文字外，卓然声价自崔巍。

20《赠天宁寺僧八十》

明 唐顺之

化城东畔驻三乘，祝发从师记昔曾。

频著袈裟迎上客，自分斋饭兴游僧。

谈经几夜窗飞雨，削枝先年手种藤。

因笑马呜身己老，欲凭弟子为传灯 。

21《滆湖》

明 陆范

野水稽天路欲迷，楼船冲浪滆湖西。

轻桡不及渔郎隐，深卧芦花落日低。

22《题石谷先生毗陵秋兴图（三首）》

清 恽格

坐爱霜林眼倍明，中流放舸绝逢迎。

拾来千尺天孙锦，携伴诗囊著处行。

红林古岸影重重，每到斜阳色更浓。

夜泊不知明月上，谁家绮席动歌钟。

十月江南风未寒，吴山楚水望漫漫。

怪来青眼篷窗底，只向毗陵两岸看。

23《回舟至常州是夜甘霖大沛》

清 爱新觉罗·玄烨

夏浅云高惜圾田，江南比岁赖丰年。

麦秋遍野堪收获，灵雨衍期倍惕乾。

夜半篷窗闻淅沥，晓来练浦听潺湲。

此行往返无他事，益见民情远近虔。

24《过常州府城》

清 爱新觉罗·弘历

毗陵驿口驻飞舻，城郭周巡六辔纡。

老幼欢欣称就日，江山风物已勾吴。

朂哉尔牧无胥怠，弱矣斯民未尽愚。

户口实繁盖藏少，隐忧水旱岂能无?

25《阳湖道中》

清 张问陶

风回五两月逢三，双桨平拖水蔚蓝。

百分桃花千分柳，冶红妖翠画江南。

26《舣舟亭》

清 黄永

阳羡归田日，扁舟那处无。

往来凭此地，踪迹怆吾徒，

客舫连晨暮，人烟宛画图，

几时亭上草，把酒共招呼。

27《阳湖晚归》

清 赵翼

布帆轻飏晚风微,回首阳山正落晖。

鹭点碧天飞白字,树披红叶赐绯衣。

诗情澄水空无滓,心事闲云澹不飞。

最喜渔歌声欸乃,扣舷一路送人归。

28《红梅阁题壁》

清 赵翼

出郭寻春羽客家，红梅一树灿如霞，

樵阳未即游仙去，先向瑶台扫落花。

29《红梅阁小憩》

清 洪亮吉

野人爱郊野，近郭行办里，

红楼出林梢，星坛入云里，

因缘开北牗。半日坐难起。

秋圃黄金花，空潭赤文鲤。

30《十八日招同人至舣舟亭小集》

清 洪亮吉

倏风才染绿扬枝，大笔争开洗砚池，

半亩水光梁燕绕，一春心事杏花知，

南楼雨暗更初急，东海云浓月上迟，

明日挂帆江上去，草薰波暖惹相思。

31《赠南田》

清 笪重光

爱尔南田是隐沦，草衣不是避秦人。

他年子晋吹笙处，呼我仙源一问津。

32《仿元遗山论诗之一》

清 袁牧

常州星象聚文昌，洪顾孙杨各擅场。

中有黄滔今李白，看潮七古冠钱唐。

33《蒹葭庄看梅》

清 董以宁

茶山曲径远闻香，柳弄新晴半欲黄。

有约翻嫌前度早，重来却忆少年狂。

寒花久待游人屐，芳榭遥邻牧马场。

指点园林无限思，几回萧瑟对斜阳。

百年时序总关心，眼见飞花更不禁。

石尉故园珠玉堕，银林旧路草全侵。

卜邻漫拟郊居赋，望远谁传驿使音。

相对苍茫吾尔在，侧身天地月高吟。

34《竞渡词》

 清 赵怀玉

唐家湾北顾塘西，多少珠帘尽卷齐，

向晚月明何处好，画桡都在白云溪。

35《近园秋水亭看桂》

清 赵怀玉

桂花深处筑亭幽，日涉还应胜舣舟。

半月香风吹未断，此间已占十分秋。

36《芦墅》

清 杨伦

为访招提去，轻桡指曲塍 。

秋风十顷稻，夜雨半湖菱，

潦草杯盘具，喧呼涧谷譍，

回舟防月黑，林际闪疏灯。

37《亦园二十咏（录四）》

清 陈明善

元竞心自闲，幽居永朝夕，

帘卷清风来，竹梧相与碧（得闲小憩）。

云从空际来，水自栏边止，

云水虚复明，寸心亦如是（天光云影）

拂槛绿蕉长，浓阴生午凉，

雨馀铺楚簟，一枕梦潇湘（绿光精舍）。

小阁视秋水，波光夹镜明，

高梧一叶下，诗思不胜清（横秋阁）

38《常州高材篇·送丁若士（履恒）》

清 龚自珍

丁君行矣龚子忽有感，听我掷笔歌常州。

天下名士有部落，东南无与常匹俦！

我生乾隆五十七，晚矣不及瞻前修。

外公门下宾客盛，始见臧顾来裒裒。

奇才我识恽伯子，绝学我识孙季逑，

最后乃识掌故赵，献以十诗赵毕酬。

三君折节遇我厚，我益喜逐常人游。

乾嘉辈行能悉数，数其派别征其尤。

易家人人本虞氏，毖纬户户知何休。

声音文字各窔奥，大抵钟鼎工冥搜；

学徒不屑谈贾孔，文体不甚宗韩欧；

人人妙擅小乐府，尔雅哀怨声能遒；

近今算学乃大盛，泰西客到攻如仇。

常人倘欲问常故，异时就我来咨诹：

勿数耈耋数平辈，蔓及洪管庄张周。

其馀鼎鼎八九子，奇人一董先即邱。

所恨不识李夫子，南望夜夜穿双眸。

曾因陆子屡通讯，神交何异双绸缪。

识丁君乃二十载，下上角逐忘春秋。

丁君行矣龚子忽有感，一官投老谁能留。

珠联璧合有时有，一散人海如凫鸥。

噫！才人学人一散人海如凫鸥。

明日独访城中刘。

二、话句

1 青春喜迎十九大 不忘初心跟党走

2 牢记嘱托  续写新篇  以优异成绩迎接十九大

3 推进“两聚一高”新实践 建设“强富美高”新常州

4 聚力创新 聚焦富民 高水平全面建成小康社会

5 唱响“爱常州”旋律 传递青春“正能量”

6 增创发展新优势 种好常州幸福树

7种好常州幸福树 青春奋发正当时

8青春奋发正当时，撸起袖子加油干!

9 富强 民主 文明 和谐 自由 平等 公正 法治 爱国 敬业 诚信 友善

10 志愿者精神：奉献 友爱 互助 进步

11 践行八礼四仪，争做崇德少年

12 常州市民精神：勤学习 重诚信 敢拼搏 勇创业

13 反映青年呼声，回应青年诉求，维护青年权益，服务青年成长——常州“青年之声”就在你身边！

14 忆往昔峥嵘岁月，展未来五彩华章

15 青少年强则国强，青少年兴则民族兴

16 关注成长的心灵，播种灿烂的明天